**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/2903-3/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. március 28-ai nyilvános ülésére**

**Tárgy:** Beszámoló a Brunszvik Teréz Napközi Otthonos Óvoda 2018. évi munkájáról

**Az előterjesztő:** Papp Gábor polgármester

**Készítette:** Nagy Sándorné intézményvezető

**Megtárgyalta:** Oktatási, Kulturális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Beszámoló a Brunszvik Teréz Napközi Otthonos Óvoda 2018. évi munkájáról



Hévíz, 2019.03.01.

**Nagy Sándorné**

**Óvodavezető**

**1. Feladatellátást jellemző adatok, férőhely kihasználtság**

**2. Feltételeink**

**2. 1. Személyi feltételeink**

**2. 2. Tárgyi feltételeink**

**3. Az óvoda nevelőmunkájáról**

**3. 1. Szakmai feladatok megvalósulása Pedagógiai Programunk tükrében**

**3. 2. Továbbképzések – külső és belső továbbképzések értékelése**

**3.3. Értekezletek**

**3. 4. Belső önértékelési rendszer működésének értékelése**

**3.5. Szakmai munkaközösségek működése, feladatellátásuk értékelése**

**3.6. Belső ellenőrzés megvalósításának értékelése**

**3. 7. Ünnepeink, hagyományaink - Eredményeink**

**3. 8. Külső kapcsolatok értékelése**

**3.9. Gyermekvédelmi feladatok ellátásának értékelése**

**3.10. Óvodai felvétel, és beiskolázás**

**4. Összegzés**

***„ Gyermeket csak úgy lehet nevelni, ha az ember megtiszteli azzal hogy komolyan veszi.”***

***Szabó Magda***

**1. Feladatellátást jellemző adatok, férőhely kihasználtság**

Intézményünkben 2018- es évben 6 óvodai csoport működött. A beszámoló két nevelési évhez tartozó adatokat, feladatokat, értékelését tartalmaz. / 2017-18, 2018-19 /

Az óvoda férőhelyeinek száma 166 fő.

Gyermeklétszámok csoportonként

Óvoda:

|  |  |  |
| --- | --- | --- |
| Sugár u. | | |
| Csoport neve | Gyermeklétszám 2017/18. okt. 1. | Gyermeklétszám 2018/19. okt. 1. |
| Gézengúz | 25 | 22 |
| Napocska | 22 /+1 SNI/ | 22 /+1SNI/ |
| Mazsola | 23 /+1SNI/ | 23 /+1 SNI/ |
| Csigabiga | 22 | 23 /+1SNI/ |
| Összesen: | **92 /+2 SNI/** | **90 /+3 SNI/** |
| Zrínyi u. | | |
| Méhecske | 25 /+2 SNI/ | 20 /+2 SNI/ |
| Katica | 21 /+2 SNI/ | 18 /+2 SNI/ |
| Összesen: /Zrínyi u./ | **46 /+4 SNI/** | **38 /+4 SNI/** |
| Mindösszesen: | **138 /+6 SNI**/ | **128 /+7 SNI/** |

SNI = sajátos nevelési igényű gyermek

**2. Feltételeink**

**2.1.Személyi feltételek:**

|  |  |  |
| --- | --- | --- |
|  | Központi óvoda | Tagóvoda |
| óvodavezető | 1 fő |  |
| óvodapedagógus | 8 fő | 4 fő, közülük 1 fő helyettes |
| pedagógiai asszisztens | 1 fő | 1fő |
| óvodatitkár | 1 fő |  |
| dajka | 5 fő, közülük 1 fő konyhás dajka | 3 fő, közülük 1fő konyhás dajka |
| Összesen | 16 fő | 8 fő |

Dolgozói létszámunk: 24 fő.

2018-as évben egy óvodapedagógus, és egy dajka ment nyugdíjba. Kollektívánk két fő új dolgozóval bővült.

|  |  |  |  |  |  |
| --- | --- | --- | --- | --- | --- |
|  | **Óvónő** | **Pedagógiai asszisztens** | **Pedagógiai munkát közvetlen segítő** | **1 pedagógusra jutó átlaglétszám** | **Óvodatitkár** |
| Sugár utca | 8 | 1 | 5 | 11,5 | 1 |
|  |  |  |  |  |  |
| Zrínyi utca | 4 | 1 | 4 | 10,5 |  |

A Pedagógiai Szakszolgálat logopédust, az SNI-s gyermekeket fejlesztő gyógypedagógust, és külön fejlesztő pedagógust is biztosít, akik heti két alkalommal fejlesztik a kiszűrt gyermekeket.

|  |  |  |  |
| --- | --- | --- | --- |
| **Megnevezés** | **Időpont** | **Foglalkozásvezető** | **Megjegyzés** |
| **Sugár út** | | | |
| Logopédia | Kedd  8. 00 – 12. 00  Péntek  8. 00 – 12. 00 | Horváth Orsolya | Pedagógiai szakszolgálat |
| Fejlesztő foglalkozás | Csütörtök, péntek  8. 00 – 12. 00 | Toplak Mónika | Pedagógiai szakszolgálat |
| SNI – fejlesztés | hétfő  10:00– 11.30. | Rénesné Borbás Andrea | Pedagógiai szakszolgálat |

|  |  |  |  |
| --- | --- | --- | --- |
| **Egregyi óvoda** | | | |
| Logopédia | Hétfő  8.00 – 12.00 | Hegedűs Szilvia | Pedagógiai szakszolgálat |
| Fejlesztő foglalkozás | Kedd  8.00 – 12.00 | Toplak Mónika | Pedagógiai szakszolgálat |
| SNI – fejlesztés | kedd, szerda  9.30.-10.15. | Tömör-Tihanyi Erika | Pedagógiai szakszolgálat |

Egyéni fejlesztésre szoruló gyermekeknél a csoportban dolgozó óvónők is végeznek a szakvéleményben leírtaknak megfelelő egyéni fejlesztést, melynek során féléves ciklusokra bontják az elvégzendő feladatokat, és értékelik a gyermek fejlődését.

A mozgásban, érésben lemaradt kisgyermekekkel az óvoda fejlesztő óvodapedagógusa is foglalkozik. Az egregyi intézményegységben a Kulcsár Mihályné féle fejlesztő torna csoportos feladatait végzik a mindennapos testnevelésbe ágyazva a nagy és a középső csoportos gyermekek Fábsicsné Nagy Erika irányításával. Központi intézményünkben célunk, hogy Kulcsár Mihályné tanfolyamát legalább 1 fő, érdeklődés esetén akár 2 óvodapedagógus is elvégezze.

A szolgáltatásokat igénybe vevők létszámadatai:

|  |  |  |  |  |
| --- | --- | --- | --- | --- |
|  | **Sugár u.** | | **Zrínyi u.** | |
|  | 2017/18 | 2018/19 | 2017/18 | 2018/19 |
| Logopédia Szaksz. | 26 | 20 | 15 | 9 |
| SNI-s fejlesztés Szaksz. | 1 | 3 | 2 | 2 |
| Fejlesztő foglalkozások  Szakszolgálat | 23 | 22 | 12 | 9 |
| Fejlesztő foglalkozások  Óvodai | 23 | 22 | 12 | 9 |
| Hittan | 22 | 17 | 22 | 19 |
| Úszás | 24 | 10 | 4 | 4 |
| Labdajáték | 20 | 20 | - | - |
| Ugri -manók | 14 | 11 | 8 | - |
| Sószoba | 7 | 16 | - | - |
| Tánc-balett | - | 23 | - | 13 |
| Meseterápia | - | - | 1 | 3 |
| Tehetséggondozás | 26 | 25 | 14 | 10 |

A fenntartó önkormányzat 100%-os támogatásával folyamatossá vált nagycsoportos óvodások úszásoktatása. Tavasszal, ősszel 10-8 alkalommal vettek részt a gyermekek az oktatáson, amely bővítette a mozgásra, és egészséges életmódra nevelés lehetőségeit.

**2.2 Tárgyi feltételeink**

A fenntartó önkormányzat folyamatosan biztosítja az óvoda működéséhez szükséges feltételeket. Intézményünk tárgyi ellátottsága nagyon jó, a csoportszobák bútorzata, a különböző nevelési területekhez tartozó eszközök és technikai felszerelések szintén megfelelnek az elvárásoknak. Az elkövetkező évek fejlesztése leginkább az udvari játékok korszerűsítését foglalja magában.

Óvodai alapítványunk anyagi forrásait erősíti óvodabáli bevételünk, és támogatóink pénzbeli adományai is. Az alapítvány támogatásával bevezetett múzeumpedagógiai foglalkozások a 2018-as évben is megvalósultak, ez évi 4 foglalkozást jelent.

**3. Az óvoda nevelőmunkájáról**

**3.1 Szakmai feladatok megvalósulása Pedagógiai Programunk tükrében**

|  |  |
| --- | --- |
| **Terület** | **Megvalósulás** |
| **Egészséges életmódra nevelés** | A nevelési év folyamán megvalósultak:   * Környezetbarát anyagok használata * Egészséges, biztonságos környezet kialakítása * Megfelelő napirend kialakítása * Gondozási feladatok, önállóság fejlesztése * Étkezési, tisztálkodási szokások kialakítása * Mindennapos testnevelés, mozgás * Egészséges életmód iránti igény kialakítása * Saját környezet rendje, gondozottsága iránti igény kialakítása * Mindennapi gyümölcsfogyasztás * Rendszeres vízfogyasztás – PI víz biztosítása * Magvas hét programjainak megvalósítása * Egészséges életmód, életszemlélet innovációinak kivitelezése |
| **Érzelmi nevelés, szocializáció** | A nevelési év folyamán megvalósultak:   * Családias légkör kialakítása * Baráti kapcsolatok erősítése, támogatása * Személyes felnőtt példamutatás * Visszahúzódó gyermekek kapcsolattartásának megsegítése * Durvaság, agresszivitás elutasítása * Közös élmények által közösségi érzés erősítése (Márton napi lámpás felvonulás, Mikulás, karácsony, farsang, anyák napja, gyermeknap, kirándulások, hévízi futófesztivál stb.) * Szociális érzékenység, nyitottság kialakítása * Játékokon keresztül konfliktuskezelő képesség fejlesztése * Erkölcsi alapértékek megismertetése * Ünnepeinkre való lelki felkészülés * Udvariassági szokások kialakítása * Önbizalom erősítése, énkép kialakítása * Beszoktatáskor az anyától való elválás segítése (anyás beszoktatás) * Egregyi óvodánk Méhecske csoportjában bevezetésre kerültek a *„boldogságórák”* |
| **Értelmi fejlesztés, differenciálás** | Figyelembe vettük:   * A gyerekek érdeklődését, előzetes tapasztalatait, egyéni képességeit, kíváncsiságát * A tervezés során különböző életkorból adódó lehetőségeket   Biztosítottuk:   * A cselekvő, felfedező tanulás lehetőségét * Képességfejlesztő eszközöket, játékokat * Ingergazdag környezet teremtését, melyben élményeik és tapasztalataik rögzülnek   Fontosnak tartottuk:   * A lassabban fejlődő gyermekek differenciált megsegítését * Érdeklődésre épített, változatos tevékenységek biztosítását * Anyanyelvi és kommunikációs képességek fejlesztését * Az önálló probléma megoldásra ösztönzést * Kérdéseik megfogalmazását, válaszadást   Kihasználtuk:   * A különböző területek közötti kapcsolódási pontok adta lehetőségeket |

|  |  |
| --- | --- |
| **Művészeti – vizuális nevelés** | A kreatív tevékenységekhez egész nevelési évet átfogóan biztosítottuk a feltételeket, különböző anyagokat és eszközöket, különféle technikákat ismerhettek meg az óvodások. Múzeumpedagógiai foglalkozásokkal is gazdagítottuk az évet. Zene, tánc, népi játékok, mesélés, verselés, bábozás napi szinten megjelentek a csoportokban. Ünnepeink értékét a hangulat előkészítésével és a külső esztétikum kialakításával biztosítottuk. A csoportok belső tereit kolléganőim mindig az évszaknak megfelelően, ízlésesen dekorálták. |
| **Mozgás** | A mozgás rendkívül fontos az óvodás gyermek életében, hiszen a nagymozgások hatására alakulnak ki azok az idegpályák, idegi kötődések, melyek a gondolkodási műveletek kognitív képességek fejlődését segítik.  Ennek érdekében:   * Biztosítottuk a mindennapos mozgás lehetőségét tornateremben, udvaron, kirándulás, séta alkalmával. * Minden nap irányított testmozgást is végeztek a gyermekek. * A tornateremben heti 1 alkalommal tornafoglalkozás keretében szervezett, irányított gyakorlatokat végeztek az óvodások. * Futó, fogó, verseny és ügyességi játékokat. * Kúsztak, másztak, függeszkedtek, támasz és egyensúlyozó gyakorlatokat végeztek. * Tornáztak eszközzel, használták a Mozgáskottát, és jó időben kihasználták az ovi-foci pálya lehetőségeit is. * A nagymozgások által téri tájékozódó képességük és finommotorikájuk is fejlődött. * A középső és nagycsoportos gyermekek már magabiztosan mozognak, ismerik a téri irányokat. * Mozgáskultúrájuk, fizikai képességeik sokat fejlődtek, erősödtek. |

|  |  |
| --- | --- |
| **Környezettudatosság, környezetvédelem** | Erre a területre Pedagógiai Programunkban is nagy hangsúlyt fektetünk, hiszen mindennapi életünk ebben a közegben zajlik. Törekedtünk a tiszta, szép környezet iránti igény kialakítására.  Óvodáink udvarán:   * Virágokat ültettek * Levelet gereblyéztek, komposztáltak * Télen madáretető feltöltése után figyelték a madarakat, és folyamatosan töltötték fel eleséggel az etetőt. * Májusban megfigyelhették a madárodúkba fészkelő és fiókáikat kiköltő madarakat.   A csoportokban:   * Napocska – Kincsünk a víz * Méhecske – Életadó víz projekteket megvalósították * Részt vettünk a „Gondolkodj egészségesen” projektben * Magvas hetet szerveztünk * Szelektíven gyűjtöttük a hulladékot, mindkét intézményünkben évi két alkalommal papírgyűjtést szerveztünk, melynek bevételét a kirándulásra fordítottuk. * Ágakat hajtattak, csíráztattak a gyermekek * Barkácsoláskor újrahasznosított anyagokat használtak * Az Egregyi tagintézményben telepített fűzfasátor helyszínt biztosít a meséléshez, beszélgetéshez * Bábelőadást néztek a környezetbarát magatartás kialakításának segítésére * Megismerték az energiával (víz, áram) való takarékosság szokásait   Kirándulások alkalmával:   * Megismerkedtek a természet szépségeivel, mindannyiunkat körülvevő természeti környezettel, terményeket és terméseket gyűjtögettek * Megismerkedtek a növény és állatvédelem fontosságával (pl. békát mentettek) * Megnézték a tehenészeti telepen élő állatokat, megfigyelték a gondozók munkáját, ismerkedhettek a Sármelléki reptérrel, rendőrautóval, tűzoltó autóval. * Nagyítóval figyelhettek növényeket, állatokat * A Zalaszabari kalandparkban különféle állatokkal ismerkedhettek őshonos és idegen fajokkal egyaránt. * Megismerkedhettek a csokoládékészítés folyamatával * Pékségbe látogattak, kipróbálták a péksüteménykészítést |

|  |  |
| --- | --- |
| **Anyanyelvi nevelés, kommunikáció** | A csoportokban kialakított légkörnek köszönhetően a gyermekek szívesen és bátran kérdeztek, meséltek, beszélgettek és meghallgatták egymást.   * Minden nap hallgattak mesét, verseltek, mondókáztak, énekeltek vagy kitalált történeteket szőttek tovább. * A nyelvi kompetenciákat erősítették a dalos játékok, mondókák, csúfolódók, a drámajátékok, bábjátékok, szituációs játékok szintén verbális képességeiket fejlesztették. * A beilleszkedés során nehezen vagy alig beszélő gyermekek év végére már bátran kommunikálnak. * Minden csoportunkból a beszédhibás gyermekekkel logopédus foglalkozott az év folyamán. |
| **Közösségi nevelés** | Mindkét intézményünkben vegyes csoportok működnek, melyek segítik a kialakított közösségi értékek évről-évre történő átörökítését. Az értékek megtanításának legjobb módszere a példamutatás.   * A gyermekeket körülvevő felnőttek személyes példamutatása nagyon fontos minden életkorban, különösen kisgyermekkorban. * Az új óvodások beszoktatása sikeres volt, természetesen volt, aki nehezebben volt, aki könnyebben illeszkedett be az óvodai életbe. * A barátságos, szeretett teljes óvónői attitűd érzelmi biztonságot teremtett. * Fontosnak tartjuk az egymásra figyelés és türelem, empátia gyakorlását, erősítését. * A konfliktushelyzetek kezelésére szintén a közösségi élet során láthatnak és gyakorolhatnak különféle megoldásokat. * Közös, családdal megvalósított programok alkalmával szülők, gyermekek és az óvoda dolgozói együtt játszottak, ünnepeltek, mely újabb alkalom volt egymás megismerésére. * Az Egregyi tagintézményben folyamatosan, közös munkával segítettek a szülők óvodánk udvarának szépítésében. * Fontos esemény számunkra a gyermekek születésnapjának megünneplése. * Nyugállományba vonuló kolléganőink búcsúztatása óvodásaink részvételével szintén jeles eseménynek számít. * A szülőkkel megrendezett Óvodabál szintén a közösségépítést, felszabadult együttlétet hivatott segíteni. |

|  |  |
| --- | --- |
| **Cselekvő, felfedező tanulásszervezés** | A tanulás nem szűkül le az ismeretszerzésre, hanem az óvodai élet folyamán adódó helyzetekben kirándulásokon, természetes és tervezett környezetben foglalkozásokon és időkeretben valósult meg. Biztosítottuk a több érzékszervet foglalkoztató megtapasztalás lehetőségét.   * A gyermekek motiváltságának érdekében különböző módszereket, eszközöket és eljárásokat alkalmaztunk (szerepjátékok, kooperatív tanulás, projekt módszer, mikrocsoportos foglalkoztatás) törekedtünk az egyéni sajátosságokat figyelembe vevő differenciálásra. |
| **Munka jellegű tevékenységek** | A kiscsoportos gyermekekre az önkiszolgálás jellemző:  Fontos volt, hogy megtanulják önmaguk ellátását mosdóban, öltözéskor, étkezésnél (szükség esetben természetesen segítséget nyújtunk fejlettségükhöz mérten) megtanulták környezetük rendjének megőrzéséhez kapcsolódó munkafolyamatokat (játékok elrakásának rendje).  Középső és nagycsoportosok:  Jellemző a naposi munka, nem csak önmagukat, hanem társaikat is kiszolgálják (megbízatások teljesítése, ágyazás, terítés).  Közösségért végzett munka az óvodai kiskert gondozása, levelek gereblyézése, az udvaron a szemét összeszedése. |
| **Játék, udvari játéktevékenység** | A csoportok játékai nagyon sokrétűek. Sok fejlesztő eszköz áll rendelkezésünkre, ennek köszönhetően eszköz ellátottságunk magas szintű minden csoportban. Az udvari játékok fejlesztése folyamatos.  A délelőtti játékidő alatt biztosított volt a többoldalú tapasztalatszerzés, lehetőségük volt ötleteik megvalósítására.   * A játék tovább fejlődését ötlettel vagy eszközzel az óvó nénik is segítették. * Kedvencek közé tartozott a lego, az építő játékok, asztali kirakók, memória játékok. * A szerepjátékok fontos kellékei a jelmezek, babaszobai játékok, konyhai kellékek és bábok. * Az udvari eszközök a mozgásos tevékenységek gyakorlását segítették. A játékokhoz kapcsolódó felújítási munkálatokat a GAMESZ szakemberei végezték. |
| **Tehetséggondozás a csoportokban** | A csoportok óvodapedagógusai biztosították az ügyes, érdeklődő gyermekek számára a lehetőséget a magasabb szintű megismerésre. Rajz és ének pályázatokon indultak óvodásaink.   * iskolai, könyvtári, művelődési központ által szervezett pályázatokon, * Márton napi lámpás pályázat 1.2.3.hely * Muzsikálom rajzpályázat-különdíj * Hévízi és Keszthelyi futófesztiválon. 1-7 -ig helyezés, és azon is túl. A részvétel volt igazán fontos. |
| **Tehetséggondozó műhelyeink** | A 2018-as évben Egregyen 1, sugár úti óvodánkban 3, tehetségműhely működött. A gyermekek lelkesen, nagy érdeklődéssel vesznek részt a délutáni műhelyek munkájában, mely Pedagógiai Programunkban leírtak szerint működik.   * Egregyen vizuális tehetséggondozó műhelyben, * Sugár utcai óvodánkban vizuális, logikai és zenei tehetségműhelyekben foglalkozunk a gyermekekkel. |
| **Fejlesztő pedagógia** | A nagycsoportos gyermekek körében vizsgálatot végzett fejlesztő pedagógus, a szakszolgálat munkatársa. A vizsgálat célja az volt, hogy pontos képet adjon a gyermekek képességeinek fejlettségéről és arról, hogy mely területek várnak fejlesztésre ahhoz, hogy sikerrel tudják megkezdeni az általános iskolát. A vizsgálat minden nagycsoportos gyermekről elkészült és az eredmények tükrében egyéni fejlesztésben részesültek a gyermekek. A kontrollmérés igazolta a fejlesztés eredményességét. |
| **Sajátos nevelési igényű gyermekek ellátása** | A 2018-as év első felében 3, második felében 5 fő SNI gyermekünk volt. Őket a szakértői bizottság véleménye alapján a kijelölt szakemberek fejlesztették csoportból kiemelve, heti 2 – 3 órában. |
| **IKT alkalmazása** | A vezető óvónőnél és az óvodatitkárnál valamint a nevelői szobában van 1 – 1 asztali számítógép és minden csoport rendelkezik egy hordozható számítógéppel.   * Fényképezőgép minden csoportban van. Óvodánkként rendelkezünk projektorral, kivetítővel és a Sugár utcai óvodában megfelelő hangosítással is. * Elvárás, hogy minden óvodapedagógus kolléganő a leadandó beszámolót, vázlatot elektronikusan megírva adja át részemre. * A fényképező gépekkel sok fotót készítünk a csoportokban különböző programjaink, ünnepélyeink alkalmával. * Ezeket a képeket a szülők is megtekinthetik. A felvételek nézegetése lehetőséget ad az élmények felelevenítésére, beszélgetésre. |

Óvodai nevelésünk célja óvodásaink sokoldalú, harmonikus fejlődésének biztosítása az egyéni képességek figyelembevételével. Fejlődni biztonságos és szeretetteljes légkörben lehet leginkább. Ezt kötelességünk biztosítani. Ahhoz, hogy gyermekeink kreatív, problémamegoldó és aktív kompetenciafejlesztő szellemben nevelkedjenek, tevékeny óvodai élet megteremtésére törekszünk. Különféle programokkal, élmény, és tapasztalatszerző kirándulásokkal kínálunk széles palettát óvodásaink részére. A tapasztalat útján szerzett cselekvéses tanulás ebben az életkorban elengedhetetlen és biztosítéka a kreatív gondolkodás kialakulásának.

**3.2. Továbbképzések.**

Nevelőtestületünk az eredményes munkavégzés érdekében részt vesz különböző szakképesítést, szakvizsgát nyújtó képzéseken, szakmai tanfolyamokon. Az óvónő személyisége kulcsfontosságú a gyermekek életében, és éppen a meghatározó személyiség jellemzők kapcsán szükséges a folyamatos tanulás, az egyre inkább előtérbe kerülő önképzés. Óvodánk humán erőforrás képzettsége 2018-ban a következőképpen alakult:

|  |  |  |  |
| --- | --- | --- | --- |
| **Beosztás** | **Létszám** | **Szakvizsgát tett** | **Egyéb szakképesítés** |
| **Óvodavezető** | 1 fő | 1 fő | Közoktatás-vezető  Logopédiai szakóvodapedagógus  Tehetséggondozó –óvodapedagógus  Gyakorlatvezető- mentorpedagógus |
| **Vezető helyettes** | 1 fő | 1fő | Fejlesztő-óvodapedagógus  Gyakorlatvezető- mentorpedagógus |
| **Óvoda-pedagógus** | 13 fő  / ebből 1 fő óvodavezető, 1 fő vezető helyettes / | 2 fő | 1 fő Tanító  1 fő Német nemzetiségi óvodapedagógus  1 fő Közoktatás-vezető  2 fő Logopédiai szak-óvodapedagógus  1fő SNI-s gyermekeket fejlesztő pedagógus  1 fő pedagógiai terapeuta  1 fő drámapedagógus  1 fő horvát nemzetiségi óvodapedagógus  1 fő tehetséggondozó óvodapedagógus |

A 13 óvodapedagógus közül 4 fő Pedagógus II. kategóriában van, 1 fő mesterpedagógus besorolásba került.

Munkatársi kapcsolatunkra jellemző a pedagógiai munkát segítő munkatársakkal való együttműködés erősítése, szakmai ismereteik bővítése, kompetenciák szerinti bevonásuk a célok és feladatok eredményes megvalósításába. Továbbképzéseink tervezett célja egyrészt informatikai kompetenciánk növelése, másrészt pedagógiai programunkhoz kapcsolódva a tehetséggondozással, és az egyéni bánásmóddal kapcsolatos továbbképzéseken való részvétel.

*. Külső, belső továbbképzések értékelése*

|  |  |  |  |
| --- | --- | --- | --- |
| **Akkreditált**  **Továbbképzés megnevezése** | **Résztvevők létszáma (fő)** | **Nem akkreditált továbbképzések** | **Résztvevők létszáma (fő)** |
| Tanulási, magatartási, és viselkedés zavarok kialakulásának megértése, kezelése 30 órás képzés | 8 | Tanévnyitó konferencia - Nyitnikék | 2 |
| EFOP. 3.1.1. Projekt pályázatán  való részvétel, 30 órás képzés | 2 | Szakszolgálat szerepe, feladatai, különleges bánásmódot igénylő gyermekek nevelése  (belső képzés) | 13 |
| Óvodapedagógiai nap a különleges bánásmódot igénylő gyermekek neveléséhez kapcsolódó feladataink  (belső képzés) | 109 |
|  | |
| Zeneterápiás képzés, Boldog óvoda képzés | 1 |
| POK által szervezett továbbképzések | 8 |
| On-line képzés – változások az óvodai önértékelésben, beszámoló készítésben | 1 |
| ASP rendszer használata | 1 |

**3.3.Értekezletek:**

Óvodavezetői, helyettesi és munkaközösség vezetői megbeszélések rendje: Hónap első hétfőjén.

Célja: Az óvoda pedagógiai és működési feladatainak koordinálása, aktuális feladatok ütemezése és előkészítése. Az óvodapedagógusok aktív, reflektív közreműködése.

Az intézmény zavartalan és összehangolt működéséhez elengedhetetlen a vezetőség folyamatos és kölcsönös tájékozódása. A nevelőtestület havi rendszerességgel ülésezik, szükség szerint kibővítve a résztvevők körét. Az értekezletek szervezésének és lebonyolításának felelőse Nagy Sándorné óvodavezető.

Értekezleteink általános célja minden esetben az eredményes működést szolgálja, és a pedagógiai, valamint szervezési feladatok intézményi szintű koordinálását.

Nevelés nélküli munkanapjainkat szervezetfejlesztő szakmai továbbképzésre használtuk fel.

|  |  |  |
| --- | --- | --- |
| Időpont | Téma | Felelős |
| április 21 | szakmai tapasztalatcsere  partneri kapcsolatok bővítése | óvodavezető |
| június 16 | évzáró értekezlet | óvodavezető |
| augusztus 31 | évnyitó értekezlet | óvodavezető |
| október 16 | Óvodapedagógiai Nap  szakmai rendezvény | óvodavezető |

Nevelőtestületi, munkatársi értekezleteink célja a teljes dolgozói kört, és intézményi célok elérését érintő működési tervek, értékelések egységes értelmezése, megbeszélése.

Óvodavezetői értekezleteink, megbeszéléseink a nevelési év feladatairól, az intézményi elvárásoknak való megfelelésről, a dokumentációk aktualizálásáról, és az éppen elvégzendő, aktuális feladatainkról szólnak.

Óvónői értekezletek:

Óvónői értekezleteinket általában kedden 17 órától tartjuk. Az óvónői értekezletek témái az aktuális feladatok megbeszélése, a szakmai információk átadása, nyílt napok, bemutatók, továbbképzések, munkaközösségek tapasztalatai, törvényi változások, óvodai dokumentációk.

Az értekezletek időpontja az eseménynaptárban van feltüntetve, amelyért az óvodavezető a felelős /havonta, szükség esetén gyakrabban/.

Dajkai értekezletek:

Célja : a gyermekekkel, óvodapedagógusokkal, szülőkkel, való kapcsolat eredményességének biztosítása. a minőségi munkavégzés támogatása.

Minden esetben tagintézményen belüli megbeszélésről van szó, az intézmény működését, az adott alkalmazotti réteget érintő szakmai – pedagógiai téma és változás felmerülésekor. Időpontok az eseménynaptárban is fel vannak tüntetve, amelyért a vezető és a helyettes felelős/ havonként, szükség esetén gyakrabban/.

**3.4 Belső önértékelési rendszer működésének értékelése**

|  |  |  |  |  |
| --- | --- | --- | --- | --- |
| **Dátum** | **Megnevezés** | **Tartalom** | **Érintettek**  **köre** | **Száma** |
| Május 31. | Önértékelési  lapok leadása | Önértékelés, nevelési munkát közvetlen segítők önértékelése, óvodapedagógusok önértékelése, értékelés a vezető részéről, egyeztetés, megbeszélés | Munkatársi közösség | 24 fő |
| Június 16. | Óvodapedagógusok tanév végi beszámolója | Nevelési feladatok megvalósulásának értékelése, fejlesztése, egyéni bánásmódot igénylő gyermekekkel kapcsolatos feladatok értékelése, munkaközösség vezetők beszámolója, gyermekvédelmi felelősök beszámolója, vezetőhelyettes beszámolója | Óvoda-pedagógusok | 13 fő |

Az óvodapedagógusok beszámolóiban hangsúlyt kapott az egyéni bánásmód, differenciált nevelés, egészséges életmódra nevelés, különleges bánásmódot igénylő gyermekek nevelése, közösségi nevelés és a környezettudatosság alkalmazása, pedagóguskompetenciáink fejlesztése. Voltak kimagasló értékelések, alapos, mindenre kiterjedő reflexiók, elemzések. Minden kolléganő csoportnaplója tükrözte az elvégzett munkát. Jövő nevelési évre megfogalmazott igényem: az egyéni bánásmód és a differenciálás, a mérések eredményeire épített fejlesztés legyen kiemeltebb, jobban nyomon követhető. Ez a tudatos munkát tükrözi.

**3.5. Szakmai munkaközösségek működése, feladatellátásuk értékelése:**

|  |  |  |
| --- | --- | --- |
|  | Résztvevők létszáma | Foglalkozások száma |
| Belső Értékelési Csoport munkaközösség | 5 + 1 | 6 |
| Innovációs munkaközösség | 7 | 4 |

**A szakmai munkaközösség célja (BECS)**

Intézményi belső önértékelési szabályzat kidolgozása, mérő- értékelő kérdőívek aktualizálása, mérések, értékelések elvégzése.

Feladatai:

Az óvodai dokumentumok az intézményi, és vezetői önértékelés kompetencia területeinek elvárásainak összehasonlítása, egységesítése. Közös értékelési pontok megfogalmazása. Partneri elégedettségi és dolgozói önértékelési kérdőívek kiadása, értékelése.

**Az innovációs munkaközösség célja:**

Óvodai kiskönyvünk folytatásaként az Egészséges életmódról, környezetvédelemről szóló fejezet elkészítése.

Feladatai:

Gyakorlati munkák, tapasztalatok elemzése, megbeszélése, ismeretbővítés. Szakirodalmi ismeretek beépítése a gyakorlati munkába.

**3.6. Belső ellenőrzés megvalósításának értékelése**

|  |  |  |  |
| --- | --- | --- | --- |
| Az ellenőrzés időpontja | Az ellenőrzés típusa, tartalma | Kit ellenőrzött? | Ki ellenőrizte? |
| 2017.09.01-2018.05.31  2018.09.01-  2019.05.31. | * Csoportnaplók ellenőrzése * Tervezés tartalma, pontossága * Kötelező elemek megléte * Szakmai munka ellenőrzése * Továbbképzések alkalmával tanult módszerek, eljárások alkalmazása | Óvodapedagógusok | Óvodavezető |
|  | Foglalkozáslátogatás:  Pedagógiai munka megvalósulásának ellenőrzése | Óvodapedagógusok | Óvodavezető |
| Folyamatos | Munkaidő, munkafegyelem, adminisztráció, munkaidő nyilvántartás vezetése | Pedagógusok, pedagógiai munkát segítők | Óvodavezető |
| Rendszeres | Gyermekvédelmi tevékenység | A családot | Óvodapedagógusok |
| Félévenként | Gyermekek fejlődésének nyomon követése | Óvodapedagógusok | Munkaközösség vezetők |
| Munkaterv alapján | Belső hospitálás, szakmai munka, innovációk, belső tudás megosztás | Óvodapedagógusok | Óvodapedagógusok |
| Havonta | Tisztasági ellenőrzés | Dajkák | Óvodavezető, óvodavezetőhelyettes |

Az ellenőrzések során fontos szempont volt a dokumentáció pontos vezetése. Az idei nevelési évtől csoportnaplónkat tapasztalataink alapján továbbfejlesztettük, praktikusabbá, „felhasználó baráttá” tettük a BECS munkaközösség segítségével. A pedagógiai feladatok megvalósulásának ellenőrzése során sok jó példát láttam a differenciálásra, az együttműködés megvalósítására és közösséggé kovácsolásra, az együttes élmények összetartó erejére. A további ellenőrzések során fokozottan figyelemmel kísérem a differenciálás és egyéni bánásmód tervezésben való megjelenítését, mégpedig azért, mert úgy látom, hogy lassan szinte minden gyermek „különleges bánásmódot” igénylővé válik.

**3.7. Ünnepeink, hagyományaink** - Hagyományos programok megvalósulása

|  |  |
| --- | --- |
| **Terület** | **Program megvalósulása** |
| Őszi kerti parti szülőkkel, gyermekekkel | Ez a programunk délután 15 órától kezdődik. A szülők részvételével és segítségével valósul meg. Egészséges ételek kóstolása közben közös időtöltés játékok, beszélgetések az óvoda udvarán. |
| Óvodapedagógia Nap | A XXV. Óvodapedagógiai Nap szakmai tapasztalatcserét jelent nem csak a mi óvodánk pedagógusai, hanem három megye óvónői számára. 2018-ban a különleges bánásmódot igénylő gyermekek neveléséről, befogadásáról, beilleszkedéséről hallhattunk DR Egri Tímeától előadást. |
| Állatok Világnapja október 4. | Látogatás az állatok természetes élőhelyére – baromfiudvar, tehenészeti telep, Festetics György Állatkert. Továbbá Balaton Múzeumba, Hüllő kiállításra |
| Teréz nap október 15. | Megemlékezés Brunszvik Terézről, óvodánk névadójáról – koszorúzás |
| Október 23. | Megemlékezés közös énekléssel, gyertyagyújtással, koszorúzással az iskola előtti emlékműnél, általános iskolásokkal közösen ünneplünk. |
| November 11. Márton nap | Az Egregyi telephelyünkön lampionos felvonulást rendeztek e nap tiszteletére. Az egész hét mindkét óvodánkban ennek a napnak a jegyében telt. |

|  |  |
| --- | --- |
| Papírgyűjtések | A fenntartható fejlődés és a szelektív hulladékgyűjtés jegyében évente két alkalommal mindkét intézményünk gyűjti a papírt. |
| Magvas hét | A hét minden napján magvakhoz kapcsolódó tevékenységek végzése, ismerkedés a különféle magokkal. Díszítés, csíráztatás, müzli szelet készítése, halmazalkotások… Teljes őrlésű magokkal dúsított pék áruk megismerése, kóstolgatás, ízlelgetés. Kapcsolódva az „Egészséges életmód, egészséges életszemlélet” innovációhoz |
| Színházbérlet | Rendszeresen vásárlunk bérletet a Keszthelyi Színházba. Évi négy alkalommal látogatjuk az előadásokat. |
| Múzeumpedagógiai foglalkozások | Harmadik nevelési éve, hogy bevezettük a múzeumpedagógiai foglalkozásokat, melyek négy alkalommal kerülnek megrendezésre a Balaton Múzeum múzeumpedagógusa által. Nagy élmény és sok ismeret jellemzi ezeket, a találkozásokat. |
| Bábelőadások | Óvodánkban évente 3 – 4 alkalommal külső előadók is tartanak gyermekeknek való előadásokat, melyre a szomszéd bölcsőde gyermekeit is szívesen vendégül látjuk. |
| Mikulás napja | Mindkét óvodánkban bevált az udvari találkozás a Mikulással. Ebben az esetben a kicsi óvodások sem félnek annyira, mintha a csoport szobában, szűkebb helyen találkoznának vele. |
| Luca napja | Mindkét intézményünkben minden nevelési évben más csoport vállalja e szép hagyomány ápolását. Körbejárjuk a csoportokat és az idősek otthonában is szívesen előadják óvodásaink a műsort. |
| Betlehemezés, karácsony megünneplése | Az ünnepi készülődés lelki feltöltődéssel kezdődik. Ennek folyamata a Betlehemezés, melyet mindkét óvodánk nagycsoportosai a városi Advent alkalmával, az idősek otthonában (TASZII és Szent Lukács Idősek Otthona) és az óvodában is megünnepelnek. |

|  |  |
| --- | --- |
| Farsang | A gyermekek egyik kedvenc ünnepe, melyre ritmusos csúfolódókat, versikéket, dalokat tanulnak, sokat táncolnak, és maskarába öltöznek. |
| Március 15. | Megemlékezés közös énekléssel, gyertyagyújtással, koszorúzással az iskola előtti emlékműnél. |
| Húsvét | Gazdag gyermeki tevékenységekre ad lehetőséget, tojásfestés, díszítés, barkácsolás, versek, dalok tanulása, tojáskeresés az udvaron, húsvéti népszokások felelevenítése, locsolkodás. Szülők szervezésében tojásfestő asszony is bemutatót tartott a Sugár úti óvoda egyik csoportjában. |
| Március 22. Víz Világnapja | Sugár utcai óvodában – Kincsünk a Víz  Zrínyi utcai óvodában – Életadó Víz projektek megvalósítása  Minden óvodás a Tófürdőhöz, vagy a Balaton partra kirándul |
| Március Zöldág járás, téltemetés | E szép néphagyományt mindkét intézményünkben minden évben megünnepeljük. |
| Április 22. Föld Napja | Csoportonként veteményezés, ültetés, kerti munka, hulladékgyűjtés, látogatás a Hévízi Tóhoz környezetvédelmi szakember bevonásával – Intézményi önálló innováció. |
| Anyák napja | Érzelmi feltöltődést nyújtó kedves ünnepünk. A gyermekek ajándékot készítenek és verset, éneket tanulnak, melyet meghitt környezetben adnak át édesanyjuknak. |
| Május 10. Madarak és Fák Napja | Kirándulás természetvédelmi területre. Madarak, költőhelyeik, élőhelyeik és természeti környezetük, fák, cserjék megnevezése, megfigyelése. Lehetőleg környezetvédelmi szakember bevonásával. |

|  |  |
| --- | --- |
| Gyermekhét | A gyermeknapot megelőző héten minden nap más meglepetéssel kedveskedünk az óvodásoknak. Mesenap, sportnap, kirándulás, gyermeknap, plusz egy meglepetés, ami évenként változik, pl. rendőrnap, tűzoltónap, zenei nap. |
| Hősök és áldozatok napja | Minden évben az Egregyi Tagintézmény nagycsoportosai közül kerülnek ki azok a gyermekek, akik versekkel, énekekkel és koszorúzással színesítik az emlékező műsort. |
| Évzáró, ballagás | Minden csoport felkészül és előadja az év folyamán tanult kedves dalos játékait, verseit, dramatizálását majd elköszönnek az iskolába induló nagycsoportosoktól. |

Az óvoda éves munkaterve meghatározza a nevelési év rendjét, melyet az intézményvezető készít el és a nevelőtestület hagy jóvá. Az idei programok az ütemezések szerint folytak és nagyon jól sikerültek. Sűrű tevékenységekkel megáldott feszített tempójú évet zártunk. az érzelmi nevelés fontosságáról szóló szülői fórum előadását szülők, és óvónénik nagy érdeklődéssel hallgatták. Az egészséges életmódhoz kapcsolódó projektek, és a gyermekhét innovációja hozzájárul az egészséges szokások (mozgás, étkezés) kialakításához, megerősítéséhez és a közös szülői programok és baráti kapcsolatok elmélyítéséhez.

Nagyon sok esemény történt az eltelt nevelési évben, ez látható a programokból. Miután célunk a szülői házzal való kapcsolat elmélyítése, következő nevelési évtől bővítenénk a sort egy húsvét előtti közös munkadélutánnal.

**Eredményeink**

2018-as évben elért eredményeink:

* Pályázatunk alapján az Oktatási Hivatal együttműködési megállapodást kötött óvodánkkal az EFOP 3.1.1.” Kisgyermekkori nevelés támogatása” kiemelt projektben való részvételre. Képzési helyként, két alkalommal és jó gyakorlat, helyi innováció bemutatásával sikeresen járultunk hozzá a projekt megvalósításához.
* Kolléganőnk mesterpedagógusi minősítése sikeres volt, így 2019.01.01-től átsorolásra kerül.
* Szeptembertől kapcsolódtunk a Boldog Óvoda hálózathoz, PP-ban, és Munkatervünkben is helyet kapott ez az innováció.
* Továbbra is fenntartjuk „Zöld Óvoda” pályázatainkat.

Egregyi tagintézményünk harmadszor, Sugár utcai óvodánk másodszor nyerte el a címet.

* 2018 második félévében több ellenőrzés részesei voltunk. Szeptemberben MÁK ellenőrizte az állami támogatások felhasználását, az ellenőrzés során rendben találták a vizsgált területet.
* Pedagógiai-szakmai ellenőrzésre is sor került, vezetői- és intézményi tanfelügyeleti ellenőrzés során. Mindkét területen beigazolódott az elvégzett munka minősége, az értékelések sikeresnek, innovatívnak, jól szervezettnek, ítélték óvodánk működését. Az elkészült értékeléseket továbbítottam a fenntartó felé.
* Óvodáink tálaló konyháinak minősítése is megtörtént a NÉBIH által. Egregyi konyhánk jó, Sugár utcai tálalókonyhánk kiváló minősítést kapott.

**3.8. Külső kapcsolatok értékelése**

Pedagógiai Programunkkal összhangban a vezetés irányításával azonosítottuk külső partnereinket. Munkavállalóink körében ismertek partnereink, hiszen rendszeres munkakapcsolat, elégedettségmérés, tájékoztatás, tájékozódás jellemzi kapcsolattartásunkat.

|  |  |  |  |  |
| --- | --- | --- | --- | --- |
| **Időpont** | **Megnevezése** | **Tartalma** | **Helye** | **Résztvevők** |
| Minden hónapban | Bizottsági ülések, képviselőtestületi ülés | Részvétel, szükség esetén hozzászólás, előterjesztés készítése | Polgármesteri Hivatal | Óvodavezető |
| Folyamatos | Fenntartó | Jogszabály szerinti kötelezettségek teljesítése | Óvoda | Óvodavezető |
| Folyamatos | Családsegítő szolgálat | Megbeszélések, egyeztetés, jelzések, szükség esetén írásbeli anyag elkészítése | Óvoda, iroda | Óvodavezető, gyermekvédelmi felelősök, a családsegítő szolgálat munkatársai |
| Szükség szerint | Szakszolgálat, nevelési tanácsadó, szakértői bizottság | Szakvélemény készítés, kérés, vizsgálati kérelem | Nevelési Tanácsadó, Szakszolgálat | Óvodavezető, óvodapedagógusok, érintett gyermekek, szülők, Szakszolgálat munkatársai |
| Eseti | Szaktanácsadói konzultáció | Segítségnyújtás, szakmai tanácsadás | Óvoda vagy  e-mail | Szaktanácsadó, óvodapedagógusok |
| Alkalmankénti | TASZII  Szent Lukács Idősek Otthona, Hotel Európa, városi ünnepségek, felvonulások, futófesztivál | Szereplés, részvétel | Aktuális helyszínek | Gyermekek, óvodapedagógusok, szülők |
| Folyamatos | Szülőkkel való kapcsolattartás | A gyermekek fejlődésének elősegítése, szülői értekezletek, fogadóórák, szülői fórum, ünnepek alkalmával és gyermeknapon | Óvoda | Óvodapedagógusok, szülők |
| Eseti | Illyés Gyula Általános Iskola | Látogatások kölcsönösen, óvodások iskolába, tanítók óvodába, rajzpályázaton való részvétel | Óvoda, iskola | Iskolások, óvodások, tanítók, óvodapedagógusok |
| Eseti | Bölcsőde | Kisgyermeknevelők látogatása ősszel  A beszoktatás tapasztalatai  Májusban óvónők bölcsődébe látogatása, ismerkedés a gyermekekkel  Közös programok: bábelőadás, zenei nap | Bölcsőde, óvoda | Kisgyermeknevelők, óvodapedagógusok |
| Eseti | Móricz Zsigmond Városi Könyvtár | Nagycsoportosok látogatása a könyvtárban,  Részvétel rajzpályázaton | Könyvtár | Könyvtáros, óvodások, óvodapedagógusok |
| 4 alkalom | Balaton Múzeum | Múzeumpedagó-giai bérlet vásárlása alapítványunk támogatásával | Múzeum, óvoda | Múzeumpedagógus, óvodások, óvodapedagógusok |
| 4 alkalom | Balaton Színház | Színházbérlet | Színház | Óvodások, óvodapedagógusok |
| Rendszeres | GAMESZ | Szükséges szakipari munkálatok elvégzése | Óvodák | GAMESZ dolgozói |
| Rendszeres | Védőnői, fogászati és gyermekorvosi ellátás | Szűrő vizsgálatok rendszeres elvégzése | Orvosi rendelő  Óvoda | Védőnő, orvosok, gyermekek |
| Rendszeres | Nevelési munkánkat segítő kiadványok terjesztői | Nevelési, pedagógiai, jogszabályfigyelő folyóiratok, gyermek könyvek stb. | Óvoda | Kiadványok terjesztői, óvodapedagógusok, óvodavezető |
| Alkalmi | Gyermekjóléti szolgálat részére | Ajándék gyűjtés | Óvoda | Óvoda dolgozói és a szülők |

Külső kapcsolataink fenntartása

A külső kapcsolatok fenntartása minden esetben óvodásaink és intézményünk javára válik. A fenntartóval történő kapcsolattartás szükséges a jogszabály szerinti kötelezettségek teljesítéséhez és a megfelelő információáramláshoz. Kapcsolattartásunk zökkenőmentes volt.

Szülőkkel való közös nézőpont kialakítása alapvető feladat, miután közös érdekünk a gyermekek eredményes fejlesztése, mely csak együttműködve valósulhat meg.

Észrevételeink körültekintő megfogalmazása segít a gyermekek iskolára való felkészítésében.

A szakszolgálat munkatársaival való kapcsolatunk szintén a gyermekek érdekét szolgálja a szükség szerinti segítségnyújtás fejlesztés és tanácsadás szempontjából.

További külső partnereink a kulturált szórakozást és hasznos időtöltést hivatottak segíteni.

Mindkét óvodánkban rendszeresen töltik gyakorló idejüket dajka és óvodapedagógus hallgatók egyaránt.

A 2018-as évben következőképpen alakultak a létszámok:

|  |  |  |  |
| --- | --- | --- | --- |
| **Helyszín** | **Megnevezés** | **Gyakorlat időtartama** | **Létszám** |
| Sugár utca | Óvodapedagógus hallgató | 8 hét | 2 fő |
| Dajka | 1 hét | 1 fő |
| Egregyi óvoda | Meseterápiás gyakornok | 18 alkalom | 1 fő |
| Dajka | 2 hét | 1 fő |

**3.9.Gyermekvédelmi feladatok ellátásának értékelése:**

Csoportjainkban minden nevelési év elején felmérjük a hátrányos és halmozottan hátrányos helyzetű gyermekeket. Probléma felmerülése esetén a Családsegítő és Gyermekjóléti Szolgálattal együtt keressük a megoldást, mely szervezettel együttműködésünk évek óta nagyon jól működik. Óvodai munkánk során legfontosabb feladatunk a gyermekek esélyegyenlőségének biztosítása. Gyermekvédelmi felelőseink a havonta megtartott üléseken tájékoztatást kapnak és adnak az aktuális tudnivalókról. A 2018-as év novemberében került sor esetkonferenciával egybekötött megbeszélésre, nem magyar anyanyelvű SNI gyermek kapcsán.

|  |  |  |  |
| --- | --- | --- | --- |
| **Időpont** | **Feladat** | **Tartalom** | **Érintettek köre** |
| Szükség szerint, folyamatosan | Nyomon követés, segítségnyújtás, jelzőrendszer működtetése | Óvodapedagógusaink jelzései szükség szerint a gyermekvédelmi felelősökhöz. A gyermekvédelmi felelősök szóbeli és írásbeli jelzései a családsegítő szolgálat munkatársai felé. | Hátrányos helyzetű családok, óvodapedagógusok, családsegítő szolgálat munkatársai |

**3.10. Óvodai felvétel és beiskolázás**

Az óvodai felvételek és a beiskolázás folyamata a törvényi előírásoknak megfelelően történt. Azok a gyermekek maradnak további óvodai nevelésben, akiknél az óvónők ezt indokoltnak látják, és a gyermek fejlődését, érését szolgálja a megismételt nevelési év. Ezt minden esetben szülővel, fejlesztő pedagógussal vagy szakvéleménnyel támasztjuk alá. Szükség esetén igénybe vesszük a Szakszolgálat, és a Szakértői Bizottság munkáját is.

Tanköteles gyermekek ellátása:

|  |  |  |  |
| --- | --- | --- | --- |
|  | Szakvélemény alapján iskolaérett | További részvétele javasolt az óvodai nevelésben | Szakértői bizottsághoz irányítva |
| Sugár utca | 29 | 8 | 1 |
| Zrínyi utca | 19 | 6 | 2 |

A tankötelezettség megkezdésének feltétele a gyermek iskolába lépéséhez szükséges fejlettségének megléte, annak igazolása. A gyermek fejlettségének jellemzőit az Óvodai Nevelés Országos Alapprogramjának kiadásáról szóló kormányrendelet határozza meg. Az óvónők a gyermekek fejlődésének eredményeit fél évente rögzítik. Ezek a mérések az Egregyi óvodában, és a Sugár utcai óvodában is az Oviszolga rendszer segítségével kerültek rögzítésre.

Továbbá az éves munka eredményéről logopédus és a fejlesztőpedagógus is tájékoztatta a szülőket, tanácsokat és útmutatót adtak az otthoni munkához. A tavaszi megismételt vizsgálat bizonyította, hogy az egyéni fejlesztések eredményesek voltak. Az iskolaérettséghez szükséges szakvélemények javaslatával minden szülő egyetértett mindkét intézményünkben.

Az óvoda – iskola átmenet támogatása:

|  |  |  |  |  |
| --- | --- | --- | --- | --- |
| **Időpont** | **Megnevezése** | **Tartalma** | **Helye** | **Érintettek köre** |
| 2018. március 05. | Óvodások látogatása az iskolában | Ismerkedés az iskolával, a tanítókkal | Általános Iskola | Szülők 26 fő  Gyermekek 26 fő  Tanítók 4 fő |
| 2018. április  04-07-09 | Leendő tanítók látogatása mindkét óvodánkban | Ismerkedés, beszélgetés a nagycsoportosokkal | Óvodai csoportszobák | Tanítók 4 fő, gyermekek 26 fő  Óvodapedagógusok 12 fő |

A kapcsolat fenntartása hozzásegíti óvodásainkat a zavartalanabb iskolakezdéshez, egymás megismerése pedig pozitív érzelmi hozzáállást eredményez. Fontos a kölcsönös bizalom, a szokások ismerete és a helyismeret. Abban a családban, ahol már van iskolás testvér könnyebb a beszoktatás folyamata, hiszen gyakoribbak az iskolai találkozások.

**4. Összegzés:**

Köszönet illeti városunk Polgármesterét, a Képviselőtestület tagjait, hiszen céljaink eléréséhez minden segítséget megkapunk tőlük.

Az intézmény elismertségéhez, sikeréhez a legnagyobb erőforrás dolgozóink szakmai tudása, munkája, emberi értékei. Valamennyi munkatársam: vezető-helyettes, óvodapedagógusok, pedagógiai asszisztensek, óvodatitkár, dajkák, lelkiismeretes és összehangolt munkája hozzájárul óvodai nevelésünk eredményességéhez. Tudjuk, hogy minden gyermek akkor fejlődik a legjobban, ha testileg és lelkileg is jól érzi magát. Miután az óvodáskorú gyermekekben még nem tudatosulnak lelki szükségleteik, ezért az őket körülvevő felnőttek feladata ezt számukra biztosítani. Abban látom az elkövetkező évek legnagyobb kihívását, hogy a szülőkkel egyetértésben a gyermekek érdekeit szem előtt tartva biztosítani tudjuk óvodásaink számára a testi-lelki komfortérzést. Ez azért nehéz feladat, mert a szülők egy része maga is küzd ennek az érzésnek a megteremtéséért. Szülői fórum rendezésével, fogadóórákkal és szakértő segítők bevonásával megteszünk mindent azért, hogy a hozzánk járó gyermekek ebben sem szenvedjenek hiányt.

Nevelőtestületünk és segítő munkatársaink a továbbiakban is szeretettel és szakmai hozzáértéssel végzik munkájukat bízom benne, hogy a gyermekek, szülők és a fenntartó megelégedésére.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

Hévíz Város Önkormányzat Képviselő-testülete a Brunszvik Teréz Napközi Otthonos Óvoda 2018. évi munkájára vonatkozó beszámolóját köszönettel elfogadja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Nagy Sándorné | óvodavezető |  |  |
|  |  |  |  |